# Jocs Olímpics de la Joventut

Els Jocs Olímpics de la Joventut (JOJ, en anglès Youth Olympic Games o YOG) són uns Jocs esportius quadriennals promoguts pel Comitè Olímpic Internacional (COI) i en el qual participen atletes de tot el món d'entre 14 i 18 anys. La seva celebració va ser proposada l'any 2001 pel president del COI Jacques Rogge i aprovada el 5 de juliol de 2007 en el transcurs de la 119 Sessió del COI a la Ciutat de Guatemala. Existiran dues versions dels JOJ, una d'estiu i un altre d'hivern, que se celebraran alternativament a partir de 2010 i 2012, respectivament.

## Jocs Olímpics d'Estiu de la Joventut

Els JOJ d'estiu tindran una duració d'almenys dotze dies i se celebraran de forma quadriennal a partir de l'any 2010. El seu programa esportiu inclourà els mateixos esports i disciplines que reflecteixi el programa dels Jocs Olímpics d'estiu immediatament posteriors, així com altres disciplines esportives específicament dirigides a joves i que podran ser incloses a proposta de les federacions esportives internacionals. El COI estima que els JOJ convoquin a 3.200 atletes i 800 àrbitres.

### Seus

| Edició | Any | Seu | País local | Data d'inici | Data d'acabament | Nacions | Atletes | Esports | Líder Medaller | Ref. |
| I | 2010 | Singapur | Singapur | 14 d'agost | 26 d'agost | 204 | 3.524 | 26 | R.P. de la Xina | |
| II | 2014 | Nanquín | R.P. de la Xina | 16 d'agost | 28 d'agost | 203 | 3.579 | 28 | R.P. de la Xina | |
| III | 2018 | Buenos Aires | Argentina | 6 d'octubre | 18 d'octubre | 206 | 3.997 | 32 | Rússia | |
| IV | 2026 | Dakar | Senegal | 22 d'octubre | 9 de novembre | Esdeveniment futur | Esdeveniment futur | Esdeveniment futur | Esdeveniment futur | Esdeveniment futur |

## Jocs Olímpics d'Hivern de la Joventut

Els JOJ d'hivern se celebraran de forma quadriennal a partir de l'any 2012. El seu programa esportiu inclourà els mateixos esports i disciplines que reflecteixi el programa dels Jocs Olímpics d'hivern immediatament posteriors, així com altres disciplines esportives específicament dirigides a joves i que podran ser incloses a proposta de les federacions esportives internacionals.

### Seus

| Edició | Any | Seu | País local | Data d'inici | Data d'acabament | Nacions | Atletes | Esports | Líder Medaller |
| I | 2012 | Innsbruck | Àustria | 13 de gener | 22 de gener | 69 | 1.059 | 7 | Alemanya |
| II | 2016 | Lillehammer | Noruega | 12 de febrer | 21 de febrer | 71 | 1.100 | 7 | Estats Units |
| III | 2020 | Lausana | Suïssa | 9 de gener | 22 de gener | 79 | 1.872 | 8 | Rússia |
| IV | 2024 | Gangwon-do | Corea del Sud | 19 de gener | 1 de febrer | 78 | 1.802 | 7 | Itàlia |

## Vegeu també

* Comitè Olímpic Internacional
* Jocs Paralímpics
* Esports olímpics

## Notes

* ↑ Originalment programats per al 2022, els jocs es van ajornar al 2026 a causa de la pandèmia de la COVID-19.

## Referències

* ↑ «Jocs Olímpics de la Joventut». [Consulta: 2010]. Comitè Olímpic Internacional (COI)
* ↑ «TEN for 2010: Jacques Rogge and his Youth Olympics». Arxivat de l'original el 2010-01-22. [Consulta: 16 agost 2010].
* ↑ «Singapore 14-26 Aug 2010: Asian city-state hosts first Youth Olympics». Arxivat de l'original el 16 d’octubre 2010. [Consulta: 16 d’agost 2010].
* ↑ «Singapore 2010 Youth Olympic Games (YOG) - results & video highlights» (en anglès). International Olympic Committee, 23-02-2018.
* ↑ «Nanjing 2014 Youth Olympic Games (YOG) - results & video highlights» (en anglès), 12-09-2019. [Consulta: 22 juny 2020].
* ↑ «Buenos Aires 2018 Youth Olympic Games (YOG)» (en anglès), 22-05-2020. [Consulta: 22 juny 2020].
* ↑ «1st WYOG Innsbruck 2012» (en anglés). IOC. [Consulta: 22 juny 2020].
* ↑ «2nd WYOG Lillehammer 2016» (en anglés). IOC. [Consulta: 22 juny 2020].
* ↑ «3rd WYOG Lausanne 2020». IOC. [Consulta: 31 juliol 2015].
* ↑ «Gangwon 2024 Winter Youth Olympic Games». IOC. [Consulta: 22 gener 2024].

## Enllaços externs

* Jocs Olímpics de la Joventut - Lloc web oficial